138 
Ulkomailla Bureuksen teosta monesti jäljennettiin. 
Jo 1630 J. Piscator julkaisi sen pienennetyssä muodossa. 
V. 1658 Suomi sai erityisen lehden BLAEUN Atlaksessa, 
joka painettiin Amsterdamissa.! Tämäkin, kuten useat myö- 
hemmät kartat, on vain uusi painos Bureuksen teoksesta. 
Karttansa yhteydessä Bureus julkaisi samana vuonna 
myös lyhyen latinankielisen kuvauksen Ruotsin valtakun- 
nasta.? Tämä lienee pääasiassa ollut tarkoitettu ulko- 
maalaisia varten, se näet ei sisällä enempää, kuin mitä 
jokainen täysikasvanut henkilö Ruotsissa ja Suomessa 
otaksuttavasti tiesi omasta isänmaastaan. Muulle Euroo- 
palle tahdottiin täten antaa oikeita ja asiallisia tietoja valta- 
kunnasta, joka samaan aikaan niin ratkaisevalla tavalla 
alkoi vaikuttaa maailman asioihin. Niinpä tästä teoksesta 
Saksan sodan aljettua pian ilmestyi uusia painoksia, ku- 
ten uudestaan Wittenbergissä 3 sekä Leydenissä, kumpai- 
nenkin v. 1631. 
Ainakin Leydenin laitoksesta Bureuksen esitys muo- 
dostaa vain osan (luvun I, ss. 1-73); sillä on nimityk- 
senä: Regni Sueciae geographica et politica descriptio; muut 
luvut lienevät erään Henrik Soterin kirjoittamia, josta 
alempana (s. 142). * 
1 Tämä karttalaitos on omistettu Porin kreiville Kustaa 
Hormille. 
? Orbis Arctoi imprimisque Regni Sueciae descriptio. Tama 
kuvaus ilmestyi myös samalla kertaa erillisenä teoksena Tukhol- 
massa (Warmholtz, Bibliotheca Sviogothica, I, 54). 
3 Orbis Arctoi imprimisque Regni Sueciae nova et accurata de- 
scriptio. Wittebergae 1631. 
* Koko teoksen nimi on: Suecia sive de Suecorum Regis Do- 
miniis et Opibus Commentarius Politicus. Lugd. Batavor. 1631. Se 
on omistettu valianeuvoksille Sten Bjelkelle ja Kaarle Hornille. — 
Bidrag t. kanned. af Finl. 
